Dy ekspozita në Uashington me rastin e 75-vjetorit të Elvis Preslit
Në këtë përvjetor të ditëlindjes së tij, vizitorët mund të mësojnë diçka më shumë për Mbretin e Rrokut
Elvis Presli do të festonte këtë vit 75 vjetorin nëse do të ishte gjallë. Në qytetin e Uashingtonit janë hapur dy ekspozita në nder të Mbretit të muzikës rok. Kur Elvis Presli këndoi këngën “Hound dog” në televizionin amerikan në vitin 1956, vajzat e pranishme në sallë u çmendën nga kërcimi dhe lëvizjet e tij, por kritikës amerikane nuk i bëri përshtypje një gjë e tillë: Pati Ruhl është shkrimtare në Newseum. Ajo ka punuar në ekspozitën “Elvis! His Groundbreaking, Hip Shaking, Newsmaking Story”. Gjenden në këtë ekspozitë tituj dhe shkrime që përshkruajnë karrierën e e Elvisit dhe jetën e tij personale. Një video që shfaqet në një ekran të gjerë prej 27 metrash, shfaq pamje të patransmetuara dhe klipe nga interpretimet e tij. Koncerti i viti 1972 u transmetua drejpërsëdrejti në televizion. Xhupi i bardhë dhe kapelja që Elvisi veshi për atë koncert janë të ekspozuara në Newseum. Ajo është zbukuruar me një shqiponjë të madhe, e rrethuar nga yje kuq, të artë dhe blu. Kostumi është një ng sendet e ndryshme që janë marrë hua nga shtëpia e Elvisit në Graceland. Në ekspozitë është dhe xhaketa e tij e kadifenjt me të cilën vizitoi Uashingtonin në 1970. Elvis Presley vdiq në 16 gusht 1977, nga një mbidozë lëndësh narkotike. Më shumë se 30 vjet më pas, shumë njerëz vazhdojnë t’a duan Elvisin. Ai ka mbetur pjesë e kulturës popullore, thotë Warren Perry, kurator i një tjetër ekspozite të hapur në Washington dedikuar mbretit të Rock& Rrollit. Ekspozita e Perrit “Echoes of Elvis” në Galerinë Kombëtare të Portreteve, përqëndrohet në interpretimin vizual të këmgëtarit, ku përfshihet dhe një bust qeramike i artë i krijuar nga Robert Arneson, që e krahason Elvisin me Çezarin. Artisti nga Tenessee Red Grooms e tregon Elvisin në një kostum të artë, duke interpretuar në kitarrë, dhe në sfond mbas tij duket Graceland dhe një nga makinat e tij Cadillac. Artisti vizionar Howard Finster ka pikturuar në dru Elvisin ushtar dhe Elvisin fëmijë. Perry thekson se në potretin e Elvisit 3 vjeçar, ai vë re krahët e engjëllit: Perry thotë se Elvisi është shumë më tepër se një yll i muzikës pop që nga vdekja e tij. Fëmijët, thotë ai, e njohin Elvisin jo nga regjistrimit e tij origjinale ose filmat e tij, por nga imazhi i tij. Ai tashm ka marrë statusin e një imazhi të mirëfilltë. Në 75 vejtorin e ditëlindjes së tij, vizitorët në Galerinë Kombëtare të Portreteve dhe në Newseum mund të mësojnë diçka më shumë rreth njeriut që ishte mbas këtij imazhi.